เอกสารแนบ 5 : รายงานคณะกรรมการชุดย่อย

รายงานคณะกรรมการตรวจสอบ

เรียน ท่านผู้ถือหุ้น

คณะกรรมการบริษัท ไดนาสตี้ เซรามิค จำกัด(มหาชน)
ได้แต่งตั้งกรรมการอิสระเป็นคณะกรรมการตรวจสอบ 4 ท่าน โดยมี พลเอกยุทธศักดิ์ ศศิประภา
เป็นประธานคณะกรรมการตรวจสอบ นายสุรศักดิ์ โกสิยะจินดา นายโยธิน จ๋วงพานิช และนายผจญ
ขจิตสาร เป็นกรรมการตรวจสอบ ปฏิบัติหน้าที่ตามกฎบัตรคณะกรรมการตรวจสอบ ได้แก่
การสอบทานงบการเงิน ระบบการควบคุมภายใน การตรวจสอบภายใน
กำกับดูแลให้มีการปฏิบัติงานตามกฎหมาย นโยบาย ระเบียบ คำสั่ง
การสอบทานรายการระหว่างกันและรายการขัดแย้งทางผลประโยชน์การส่งเสริมให้มีการกำกับดูแลกิจการที่ดีและการพิจารณาเสนอแต่งตั้ง
และค่าตอบแทนของผู้สอบบัญชี

เพื่อให้บรรลุถึงหน้าที่และความรับผิดชอบดังกล่าวข้างต้น ในปี 2559
โดยคณะกรรมการตรวจสอบเข้าประชุมอย่างสม่ำเสมอครบทุกท่าน จำนวน 4 ครั้ง
และเพื่อให้การกำกับดูแลงานตรวจสอบให้มีความเที่ยงธรรมและเป็นอิสระจากฝ่ายจัดการ
คณะกรรมการตรวจสอบได้มีการประชุมร่วมกับผู้สอบบัญชี
ซึ่งผู้สอบบัญชีมีความเห็นว่าได้รับความร่วมมือเป็นอย่างดี
รวมทั้งมีการปฏิบัติตามมาตรฐานบัญชีอย่างเหมาะสม
อีกทั้งคณะกรรมการตรวจสอบเปิดโอกาสให้ผู้ตรวจสอบภายในและผู้สอบบัญชีสามารถเข้าพบเพื่อปรึกษาหารือได้ตลอดเวลา
ซึ่งสรุปสาระสำคัญในการประชุมได้ ดังนี้

1. การสอบทานงบการเงินของบริษัทและงบการเงินรวมรายไตรมาสและประจำปี 2559

โดยมีการประชุมร่วมกับผู้สอบบัญชี ผู้ตรวจสอบภายใน
ผู้อำนวยการฝ่ายบัญชีและฝ่ายจัดการอื่นที่เกี่ยวข้องเพื่อพิจารณาสอบทานข้อมูล หลักฐาน
และระบบบัญชีรวมทั้งได้ซักถามและได้รับคำชี้แจงเป็นที่พอใจในรายการที่เป็นสาระสำคัญ
เพื่อให้ได้งบการเงินที่น่าเชื่อถือได้ตามมาตรฐานการบัญชีที่กำหนดโดยสภาวิชาชีพบัญชีแห่งประเทศไทยที่ออกตามพระราชบัญญัติการบัญชีและมีการเปิดเผยข้อมูลในหมายเหตุประกอบงบการเงินอย่างเพียงพอและเหมาะสมกับการดำเนินธุรกิจ
ส่งผลให้ผู้สอบบัญชีแสดงความเห็นอย่างไม่มีเงื่อนไขในงบการเงินของบริษัท และงบการเงินรวม

เมื่อสอบทานเป็นที่พอใจแล้ว
คณะกรรมการตรวจสอบจึงได้ให้ความเห็นชอบต่อรายงานของผู้สอบบัญชีงบการเงินและหมายเหตุประกอบงบการเงินของบริษัทและงบการเงินรวมดังกล่าวเพื่อนำเสนอคณะกรรมการบริษัทพิจารณาอนุมัติก่อนนำเสนอขออนุมัติที่ประชุมผู้ถือหุ้นของบริษัทต่อไป

2. การสอบทานระบบการควบคุมภายใน

คณะกรรมการตรวจสอบได้มีการสอบทานการประเมินระบบการควบคุมภายในและระบบงานคอมพิวเตอร์ที่ใช้ในการบันทึกข้อมูลทางการเงินและการปฏิบัติงานร่วมกับหน่วยงานตรวจสอบและฝ่ายบริหารที่เกี่ยวข้องในการปฏิบัติงานตามข้อกำหนดการควบคุมภายในและอำนาจหน้าที่ดำเนินการของบริษัทมีความเห็นว่าบริษัทมีระบบการควบคุมภายในและระบบงานคอมพิวเตอร์ที่เพียงพอและเหมาะสมกับการดำเนินงานตามสภาพแวดล้อมทางธุรกิจ
ซึ่งสอดคล้องกับการประเมินของผู้สอบบัญชีที่ไม่ได้ตั้งข้อสังเกตที่เป็นสาระสำคัญในระบบการควบคุมภายในของบริษัท

3. การสอบทานการตรวจสอบภายใน

คณะกรรมการตรวจสอบได้สอบทานการปฏิบัติงานตรวจสอบตามแผนพบว่าผลการปฏิบัติงานได้ตามเป้าหมายในด้าน
การพัฒนางานให้เป็นไปตามวิสัยทัศน์ที่กำหนดไว้ คือ
การตรวจสอบอย่างสร้างสรรค์เพื่อให้เกิดมูลค่าเพิ่มในองค์กรตามหลักการกำกับดูแลกิจการที่ดีสามารถ
กำหนด
กลยุทธ์และวางแผนได้สำเร็จตามเป้าหมายเป็นส่วนใหญ่ซึ่งพิจารณาได้จากสรุปผลการตรวจสอบรายไตรมาสที่มีการเสนอสิ่งที่ตรวจพบและมีความเห็นร่วมกันกับหน่วยงานรับตรวจในการกำหนดมาตรการแก้ไขติดตามผลทำให้หน่วยงานปฏิบัติงานได้อย่างมีประสิทธิภาพเพิ่มขึ้น

4. การสอบทานการปฏิบัติงานตามกฎหมาย ระเบียบ ข้อบังคับ

คณะกรรมการตรวจสอบได้มีการสอบทานกับหน่วยงานตรวจสอบและฝ่ายบริหารที่เกี่ยวข้องพบว่าหน่วยงานได้มีการปฏิบัติ
ให้ถูกต้องตามกฎหมาย ระเบียบ ข้อบังคับที่กำหนดไว้เป็นที่น่าพอใจ
ในกรณีที่มีการปฏิบัติต่างไปบ้างก็จะมีการติดตามให้แก้ไขโดยเร็ว
นอกจากนี้ยังได้มีวาระในการพิจารณาการเปลี่ยนแปลงกฎหมาย มาตรฐานบัญชี
และเรื่องอื่นๆที่เกี่ยวข้องกับการดำเนินงานของบริษัทในแต่ละไตรมาสเพื่อให้มีการศึกษาและให้ความเห็นต่อการกำหนดแนวปฏิบัติของหน่วยงานที่เกี่ยวข้องเพื่อให้สอดคล้องกับการดำเนินงานอย่างเหมาะสมกับธุรกิจของบริษัท

5. การประเมินการบริหารความเสี่ยง

คณะกรรมการตรวจสอบได้มีการสอบทานการประเมินการบริหารความเสี่ยงของคณะกรรมการบริหารความเสี่ยงพบว่ามีการปฏิบัติสอดคล้องกับข้อกำหนดในการบริหารความเสี่ยง
มีการควบคุมและติดตามและมีการจัดการความเสี่ยงโดยเฉพาะความเสี่ยงที่เป็นสาระสำคัญให้ลดลงเป็นที่ยอมรับได้
ซึ่งเห็นได้จากผลการบริหารจัดการงานได้อย่างมีประสิทธิภาพ กระชับ รวดเร็ว
ลดระยะเวลาในการทำงาน โดยปัจจัยความเสี่ยงที่สำคัญๆได้แสดงไว้ในรายงานประจำปีแล้ว

6. การสอบทานรายการระหว่างกันและรายการขัดแย้งทางผลประโยชน์

คณะกรรมการตรวจสอบได้สอบทานกับผู้เกี่ยวข้องถึงความเหมาะสมและความเพียงพอในการตรวจสอบรายการระหว่างกันรวม
ถึงรายการเกี่ยวโยงที่อาจจะก่อให้เกิดความขัดแย้งทางผลประโยชน์
เป็นประจำทุกไตรมาสพบว่าในปี 2559
การทำรายการระหว่างกันจะมีลักษณะที่เป็นธุรกรรมการค้าตามปกติ
และรายการเกี่ยวโยงก็เป็นรายการปกติตามประกาศของตลาดหลักทรัพย์แห่งประเทศไทยซึ่งได้เปิดเผยรายการดังกล่าวไว้อย่างเพียงพอในรายงานประจำปีแล้ว

7. การส่งเสริมให้มีการกำกับดูแลกิจการที่ดี

บริษัทมีความมุ่งมั่นในการบริหารงานโดยยึดหลักในการกำกับดูแลกิจการที่ดี
เพื่อให้เกิดความโปร่งใสและตรวจสอบได้อย่างมีจริยธรรม
อีกทั้งยังมีช่องทางการร้องเรียนที่ไม่ปฏิบัติตามกฎหมาย ระเบียบข้อบังคับและจรรยาบรรณ(Whistle
Blower) เพื่อเป็น การสร้างความเชื่อมั่นให้กับผู้ถือหุ้นและผู้มีส่วนได้ส่วนเสีย ซึ่งในปี 2559
พบการร้องเรียนในเรื่อง การไม่ปฏิบัติตามระเบียบ การทุจริตเป็นจำนวนไม่มาก
และมีการสอบสวนตามระเบียบเสร็จสิ้นทุกเรื่อง
และมีการจัดกิจกรรมเพื่อสื่อสารให้พนักงานทุกระดับมีความเข้าใจและปฏิบัติตามจรรยาบรรณ
โดยเฉพาะในเรื่องการต่อต้านคอร์รัปชั่น ซึ่งเมื่อปี 2558
บริษัทฯได้ผ่านการรับรองจากคณะกรรมการแนวร่วมปฏิบัติของภาคเอกชน(Collective Action
Coalition Against Corruption หรือ CAC)
ทั้งยังมีการเพิ่มประสิทธิภาพการปฏิบัติงานซึ่งส่งผลให้งานตรวจสอบภายในมีการพัฒนาเชิงป้องกันมากขึ้น

8. การพิจารณาเสนอแต่งตั้งและค่าตอบแทนของผู้สอบบัญชี ประจำปี 2560

คณะกรรมการตรวจสอบได้มีการพิจารณาเสนอผู้สอบบัญชีรายใหม่
ซึ่งพิจารณาตามคุณสมบัติและประสบการณ์แล้วเห็นว่ามีความเหมาะสม จึงได้ให้ความเห็นชอบเสนอ
บริษัท กรินทร์ออดิท จำกัด เป็นผู้สอบบัญชีของบริษัทและบริษัทย่อย
และนำเสนอคณะกรรมการบริษัทเพื่อพิจารณาให้ความเห็นชอบก่อนเสนอที่ประชุมผู้ถือหุ้นสามัญ
อนุมัติแต่งตั้งและกำหนดค่าตอบแทนผู้สอบบัญชีประจำปี 2560

ในรอบปีที่ผ่านมา คณะกรรมการตรวจสอบมีความเห็นว่า
บริษัทฯจัดให้มีระบบการควบคุมภายในที่โปร่งใส ครอบคลุมการปฏิบัติงานที่มีความเสี่ยง
ที่ช่วยให้เกิดความมั่นใจว่าการปฏิบัติงานของบริษัทฯ ดำเนินงานโดยมีระบบการกำกับดูแลกิจการที่ดี
มีระบบบัญชีและรายงานทางการเงินมีความถูกต้องเชื่อถือได้ รวมทั้งได้ปฏิบัติตามกฎหมาย ระเบียบ
ข้อบังคับที่เกี่ยวข้องกับการดำเนินธุรกิจของบริษัทฯ

  ในนามคณะกรรมการตรวจสอบ

  ของบริษัท ไดนาสตี้ เซรามิค จำกัด(มหาชน)

  พลเอก

  (ยุทธศักดิ์ ศศิประภา)

ประธานคณะกรรมการตรวจสอบ วันที่ 17 กุมภาพันธ์ 2559

รายงานคณะกรรมการบริหารและกำกับดูแลกิจการ

เรียน ท่านผู้ถือหุ้น

  คณะกรรมการบริษัท ไดนาสตี้ เซรามิค จำกัด(มหาชน) มีมติแต่งตั้ง
  คณะกรรมการบริหารและกำกับดูแลกิจการ
  เพื่อรับผิดชอบด้านการกำกับดูแลกิจการให้เป็นไปตามหลักการกำกับดูแลกิจการที่ดี

  สำหรับปี 2559 คณะกรรมการบริหารและกำกับดูแลกิจการ มีการประชุมรวม 2 ครั้ง
  เพื่อพิจารณาเรื่องต่างๆ ที่เป็นการสนับสนุนและส่งเสริมให้บริษัทมีการกำกับดูแลกิจการที่ดี
  โดยสามารถสรุปสาระสำคัญ ได้ดังนี้

-   พิจารณาให้ความเห็นชอบแผนงานและการดำเนินกิจกรรมส่งเสริมการกำกับดูแลกิจการที่ดี

เพื่อให้หลักการกำกับดูแลกิจการมีผลทางปฏิบัติอย่างต่อเนื่องและเป็นวัฒนธรรมขององค์กร

เช่น

-   กำหนดหลักเกณฑ์การเปิดโอกาสให้ผู้ถือหุ้นเสนอระเบียบวาระและเลือกตั้งกรรมการเป็นการล่วงหน้า
    ในการประชุมผู้ถือหุ้นสามัญประจำปี 2560

-   ดูแลและส่งเสริมให้คณะกรรมการบริษัทมีการประเมินตนเอง ตามแบบประเมินตนเอง เรื่อง
    การปฏิบัติตามหลักการกำกับดูแลกิจการที่ดี (Corporate Governance Self
    Assessment)

-   ดูแลและส่งเสริมให้ดำเนินงานตามแนวนโยบายการต่อต้านคอรัปชั่นที่กำหนด

-   ดูแลการปฏิบัติตามแนวนโยบายและแผนงานการดำเนินกิจกรรมด้านความรับผิดชอบต่อสังคมและสิ่งแวดล้อม

-   ทบทวนพร้อมทั้งสื่อสารข้อมูลเกี่ยวกับหลักการกำกับดูแลกิจการของบริษัท
    ข้อบังคับคณะกรรมการจรรยาบรรณในการดำเนินธุรกิจและจรรยาบรรณพนักงาน
    เพื่อให้เป็นปัจจุบันและสอดคล้องกับแนวปฏิบัติของตลาดหลักทรัพย์แห่งประเทศไทยและหน่วยงานที่กำกับดูแล

  จากการที่บริษัทได้ดูแลและพัฒนาการกำกับดูแลกิจการอย่างต่อเนื่อง
  ในการประเมินคุณภาพการจัดประชุมสามัญผู้ถือหุ้นประจำปีของบริษัทจดทะเบียน ประจำปี 2559
  ซึ่งจัดโดยสมาคมส่งเสริมผู้ลงทุนไทย (Thai Investors Association : TIA)
  บริษัทได้รับผลคะแนนประเมินเต็ม 100% นับเป็นปีที่ 3 ติดต่อกัน

  ซึ่งจากผลการประเมินดังกล่าวสื่อให้เห็นว่า
  บริษัทได้ให้ความสำคัญด้านการกำกับดูแลกิจการและมุ่งมั่น ทุ่มเท
  อุตสาหะในการยึดถือและปฏิบัติตามหลักการกำกับดูแลกิจการที่ดีอย่างต่อเนื่อง และ
  บริษัทยังคงยืนหยัดที่จะดำเนินธุรกิจควบคู่ไปกับการใส่ใจ
  ดูแลรักษาสังคมและสิ่งแวดล้อมภายใต้หลักจริยธรรมทางธุรกิจ และการกำกับดูแลกิจการที่ดี
  ตลอดจนจัดให้มีการบริหารจัดการที่ดีและสามารถตรวจสอบได้
  ซึ่งจะเป็นการเสริมสร้างความแข็งแกร่งและเติบโตทางธุรกิจอย่างมั่นคงให้บริษัทในระยะยาว

(นายรุ่งโรจน์ แสงศาสตรา)

ประธานคณะกรรมการบริหารและกำกับดูแลกิจการ

รายงานคณะกรรมการบริหารความเสี่ยงและความต่อเนื่องทางธุรกิจ

เรียน ท่านผู้ถือหุ้น

คณะกรรมการบริษัท ของ บริษัท ไดนาสตี้ เซรามิค จำกัด (มหาชน)
ได้แต่งตั้งคณะกรรมการบริหารความเสี่ยงและความต่อเนื่องทางธุรกิจ โดยมีบทบาท
หน้าที่กำกับดูแลเพื่อให้มั่นใจว่าบริษัทฯ มีการบริหารความเสี่ยงอย่างครบถ้วนในทุกๆ กิจกรรมหลัก
โดยมีการพิจารณาความเสี่ยงที่เกี่ยวข้องกัน
รวมทั้งมีการพิจารณากำหนดแผนงานเพื่อลดหรือรองรับผลกระทบจากความเสี่ยงที่เชื่อมโยงกันของธุรกิจ
เพื่อให้มั่นใจว่าการบริหารความเสี่ยงของบริษัทฯ
มีการดำเนินการอย่างมีประสิทธิผลและต่อเนื่องเป็นกิจการที่มีความยั่งยืน

ในรอบปี 2559 ทางทีมงานชุดย่อยมีการประชุมปรึกษาร่วมกันรวม 4 ครั้ง
อีกทั้งยังมีการประชุมร่วมกับฝ่ายบริหาร ผู้ตรวจสอบภายใน
รวมทั้งมีการประชุมร่วมกับคณะกรรมการตรวจสอบรวม 1 ครั้ง สรุปสาระสำคัญในการปฏิบัติหน้าที่ได้
ดังนี้

-   ทบทวนประสิทธิภาพของระบบการจัดการความเสี่ยงขององค์กรภายในกลุ่มบริษัทฯ
    ให้เป็นมาตรฐานเดียวกัน
    เพื่อให้มั่นใจได้ว่าสามารถระบุปัจจัยความเสี่ยงที่สำคัญได้อย่างครบถ้วน
    ทั้งภายในและภายนอกองค์กร และมีกระบวนการจัดการความเสี่ยงที่มีประสิทธิภาพ
    รวมทั้งการกำหนดและปรับปรุงนโยบายของกลุ่มบริษัทฯ ให้ทันต่อสถานการณ์อย่างเหมาะสม

-   ร่วมเสนอแนะแนวทางการบริหารจัดการกับคณะกรรมการตรวจสอบ
    โดยจะให้ข้อมูลเกี่ยวกับความเสี่ยงและการควบคุมภายในที่อาจจะมีผลกระทบกับธุรกิจของบริษัทฯ

-   ติดตามการดำเนินงานตามแผนงานบริหารความเสี่ยงของหน่วยงานต่างๆ ในส่วน

1.  ความเสี่ยงด้านธุรกิจ

2.  ความเสี่ยงด้านกลยุทธ์

3.  ความเสี่ยงต่อสิ่งแวดล้อมและชุมชน

4.  ความเสี่ยงด้านการปฏิบัติงาน

    1.  ความเสี่ยงด้านพลังงานและการจัดหาวัตถุดิบ

    2.  ความเสี่ยงด้านความปลอดภัย

    3.  ความเสี่ยงด้านการบริหารบุคลากรและการพัฒนาขีดความสามารถบุคลากรเพื่อการเติบโตในอนาคต

-   สนับสนุนและสร้างวัฒนธรรมการบริหารความเสี่ยงให้เกิดขึ้นในองค์กร
    เพื่อให้พนักงานทุกระดับมีส่วนร่วมในการบริหารจัดการ
    ความเสี่ยงที่เกี่ยวข้องกับส่วนงานที่ตนเองรับผิดชอบ

คณะกรรมการบริหารความเสี่ยงและความต่อเนื่องทางธุรกิจ ได้พิจารณาแล้ว เห็นว่าบริษัท
ได้จัดทำแผนการบริหารความเสี่ยงและดำเนินนโยบายดังกล่าว อย่างต่อเนื่องและมีประสิทธิภาพ
โดยสอดรับกับการกำกับดูแลกิจการที่ดี รวมถึงการควบคุมภายในที่เพียงพอและเหมาะสมกับธุรกิจ
การดำเนินตามนโยบายบรรษัทภิบาลที่ดีและการปฏิบัติตามกฎหมายและระเบียบ ข้อ บังคับ
ที่เกี่ยวข้อง

  (นายสัญชัย เจนจรัตน์)

ประธานคณะกรรมการบริหารความเสี่ยงและความต่อเนื่องทางธุรกิจ

รายงานคณะกรรมการสรรหาและพิจารณาผลตอบแทน

เรียน ท่านผู้ถือหุ้น

ในปี 2559 คณะกรรมการสรรหาและกำหนดค่าตอบแทน ประกอบด้วย นายรุ่งโรจน์ แสงศาสตรา
เป็นประธาน นายสัญชัย เจนจรัตน์ นายมนต์รัก แสงศาสตรา และ นายมารุต แสงศาสตรา
เป็นกรรมการ โดยมี นางสาวสุภาภรณ์ มีเภตรา เป็นเลขานุการ ได้จัดให้มีการประชุมรวม 2 ครั้ง
และกรรมการทุกท่านเข้าร่วมประชุมครบทุกครั้ง เพื่อพิจารณาในเรื่องต่างๆ
ซึ่งคณะกรรมการสรรหาและกำหนดค่าตอบแทน ได้รายงานผลการประชุมพร้อมความเห็น
และข้อเสนอแนะให้คณะกรรมการบริษัทเพื่อพิจารณาอย่างสม่ำเสมอ
โดยมีเรื่องสำคัญที่พิจารณาสรุปได้ดังนี้

-   พิจารณาบุคคลที่มีคุณสมบัติเหมาะสมเป็นกรรมการของบริษัทฯ
    เพื่อทดแทนกรรมการที่ครบกำหนดออกจากตำแหน่งตามวาระ

บริษัทได้ประกาศในเว็บไซด์ของบริษัทและระบบเผยแพร่ข้อมูลของตลาดหลักทรัพย์แห่งประเทศไทย
เชิญให้ผู้ถือหุ้นเสนอรายชื่อบุคคลที่เห็นว่ามีคุณสมบัติเหมาะสมเพื่อรับการคัดเลือกเป็นกรรมการเป็นการล่วงหน้าระหว่างวันที่
1 ตุลาคม ถึง 31 ธันวาคม 2559 เมื่อครบกำหนด ปรากฏว่าไม่มีการเสนอรายชื่อกรรมการ

ในปี 2560 มีกรรมการที่ครบกำหนดออกจากตำแหน่งตามวาระ จำนวน 4 ท่าน ประกอบด้วย
กรรมการอิสระ/กรรมการตรวจสอบ 2 ท่านได้แก่ นายโยธิน จ๋วงพานิช และ นายผจญ ขจิตสาร
และ กรรมการ 2 ท่าน ได้แก่ นายชัยสิทธิ์ วิริยะเมตตากุลและนายสัญชัย เจนจรัตน์ ทั้งนี้
นายโยธิน จ๋วงพานิช และ นายผจญ ขจิตสาร ขอลาออกจากกรรมการบริษัทฯ ดังนั้น
คณะกรรมการสรรหาและกำหนดค่าตอบแทน (ไม่รวม นายสัญชัย เจนจรัตน์
กรรมการซึ่งมีส่วนได้เสียในวาระการพิจารณาครั้งนี้) จึงได้สรรหาผู้ทรงคุณวุฒิ
ตามกระบวนการสรรหาของบริษัท โดยพิจารณา จากคุณสมบัติให้ครบถ้วนตามที่
พ.ร.บ.บริษัทมหาชนฯ กำหนด และต้องเป็นบุคคลผู้มีความรู้ ความสามารถ
มีประสบการณ์ที่เป็นประโยชน์ต่อการดำเนินธุรกิจของบริษัทฯ มีวิสัยทัศน์ที่กว้างไกล
ซึ่งจะมีส่วนสนับสนุนความสำเร็จของกลยุทธ์ขององค์กรและช่วยเสริมสร้างความเข้มแข็งในการกำกับกิจการ
และเสนอให้แต่งตั้งกรรมการอิสระ/กรรมการตรวจสอบเข้าใหม่ 2 ท่าน คือ

1.  นายศิริพงษ์ ทิณรัตน์ (เสนอให้ดำรงตำแหน่งกรรมการอิสระ/กรรมการตรวจสอบ แทน
    นายโยธิน จ๋วงพานิช)

2.  นายทศพร บรรยงค์เวทย์ (เสนอให้ดำรงตำแหน่งกรรมการอิสระ/กรรมการตรวจสอบ แทน
    นายผจญ ขจิตสาร)

และ เลือกตั้งกรรมการที่ครบวาระจำนวน 2 ท่านกลับเข้าดำรงตำแหน่งอีกวาระหนึ่ง คือ

3.  นายชัยสิทธิ์ วิริยะเมตตากุล (เสนอให้ดำรงตำแหน่งกรรมการอีก 1 วาระ)

4.  นายสัญชัย เจนจรัตน์ (เสนอให้ดำรงตำแหน่งกรรมการอีก 1 วาระ)

เพื่อนำเสนอให้ที่ประชุมคณะกรรมการบริษัทพิจารณาอนุมัติ
ก่อนนำเสนอให้ที่ประชุมผู้ถือหุ้นพิจารณาอนุมัติต่อไป

-   กำหนดค่าตอบแทนกรรมการและอนุกรรมการต่างๆ

คณะกรรมการสรรหาและกำหนดค่าตอบแทน
ได้พิจารณาค่าตอบแทนคณะกรรมการและคณะอนุกรรมการ ได้แก่ เบี้ยประชุม ,
โบนัส/บำเหน็จกรรมการ โดยกลั่นกรองอย่างละเอียดถึงความเหมาะสม ความรับผิดชอบ ความรู้
ความสามารถและประสบการณ์ของกรรมการ ผลประกอบการและขนาดธุรกิจของบริษัท
เทียบเคียงได้กับอุตสาหกรรมลักษณะเดียวกัน
และเพียงพอที่จะรักษากรรมการที่มีคุณสมบัติที่ต้องการไว้ได้
โดยได้รับความเห็นชอบจากที่ประชุมคณะกรรมการบริษัท
เพื่อนำเสนอให้ที่ประชุมผู้ถือหุ้นพิจารณาอนุมัติต่อไป

-   กำหนดอัตราการขึ้นเงินเดือน และโบนัส

คณะกรรมการสรรหาและกำหนดค่าตอบแทน
ได้พิจารณาหลักเกณฑ์ในการกำหนดอัตราการขึ้นเงินเดือนประจำปี 2560 กำหนดโบนัส ประจำปี
2559 และนโยบายการจ่ายโบนัส ประจำปี 2559
ร่วมกับฝ่ายทรัพยากรบุคคลและคณะกรรมการบริหารให้อยู่ในอัตราที่เหมาะสมและสอดคล้องกับผลการดำเนินงานของบริษัท

-   การประเมินผลการปฏิบัติงานของคณะกรรมการ

จัดให้มีการประเมินตนเองของคณะกรรมการบริษัทและคณะกรรมการชุดย่อยโดยรวม(ทั้งคณะ)และรายบุคคล
เป็นประจำทุกปี โดยมีการรายงานให้คณะกรรมการบริษัทรับทราบ
เพื่อนำผลการประเมินมาปรับปรุงการดำเนินงานให้ประสิทธิภาพ และบรรลุวัตถุประสงค์ของบริษัทฯ

คณะกรรมการสรรหาและกำหนดค่าตอบแทน
ได้ปฏิบัติงานที่ได้รับมอบหมายจากคณะกรรมการบริษัทอย่างเต็มความสามารถด้วยความระมัดระวัง
รอบคอบ โปร่งใสและเป็นอิสระ ตลอดจนได้ให้ความเห็นอย่างตรงไปตรงมา
เพื่อประโยชน์สูงสุดของผู้ถือหุ้นและผู้มีส่วนได้เสียทุกฝ่าย
และมีความมุ่งมั่นที่จะปฏิบัติงานโดยใช้หลักความเสมอภาคยุติธรรม และโปร่งใส
เพื่อให้สอดคล้องกับหลักการกำกับดูแลกิจการที่ดีตามที่ตลาดหลักทรัพย์แห่งประเทศไทยกำหนดและให้เป็นที่ยอมรับในระดับสากลต่อไป

(นายรุ่งโรจน์ แสงศาสตรา)

ประธานคณะกรรมการสรรหาและกำหนดค่าตอบแทน

รายงานความรับผิดชอบของคณะกรรมการ

ต่อรายงานทางการเงิน

คณะกรรมการบริษัท เป็นผู้รับผิดชอบต่องบการเงินเฉพาะกิจการและงบการเงินรวม ของ บริษัท
ไดนาสตี้ เซรามิค จำกัด (มหาชน) และ บริษัทย่อย ซึ่งจัดทำขึ้นตามหลักการบัญชีที่รับรองทั่วไป
โดยได้มีการพิจารณานโยบายการบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและหลักการประมาณการที่สมเหตุสมผลในการจัดทำงบการเงิน
รวมทั้งให้มีการเปิดเผยข้อมูลที่สำคัญอย่างเพียงพอและโปร่งใสในหมายเหตุประกอบงบการเงินเพื่อเป็นประโยชน์ต่อผู้ถือหุ้นและนักลงทุนทั่วไป

คณะกรรมการบริษัท
ได้จัดให้มีการกำกับดูแลกิจการที่ดีและดำรงรักษาไว้ซึ่งระบบบริหารความเสี่ยงและการควบคุมภายในเพื่อให้มั่นใจได้ว่ามีการบันทึกข้อมูลทางบัญชีอย่างถูกต้องครบถ้วน
ทันเวลา และเพียงพอที่จะดำรงรักษาไว้ซึ่งทรัพย์สิน
ตลอดจนป้องกันไม่ให้เกิดการทุจริตหรือการดำเนินการที่ผิดปกติอย่างมีนัยสำคัญ

ทั้งนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่เป็นอิสระทั้งสิ้นเป็นผู้ดูแลรับผิดชอบการสอบทานนโยบายการบัญชี
และรับผิดชอบเกี่ยวกับคุณภาพของรายงานทางการเงิน การสอบทานระบบการควบคุมภายใน
การตรวจสอบภายใน และระบบการบริหารความเสี่ยง
ตลอดจนพิจารณาการเปิดเผยข้อมูลรายการเกี่ยวโยงระหว่างกันอย่างครบถ้วนเพียงพอ
และเหมาะสม
โดยความเห็นของคณะกรรมการตรวจสอบปรากฏอยู่ในรายงานจากคณะกรรมการตรวจสอบซึ่งแสดงไว้ในรายงานประจำปีแล้ว
ซึ่งในงบการเงินปี 2559
ได้มีการเปลี่ยนแปลงหน้ารายงานของผู้สอบบัญชีเพื่อเพิ่มความโปร่งใสและการให้ข้อมูลที่มีคุณค่ามากขึ้นด้วย

คณะกรรมการมีความเห็นว่าระบบควบคุมภายในของบริษัท สำหรับปีสิ้นสุดวันที่ 31 ธันวาคม 2559
โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินรวมของบริษัทและบริษัทย่อย

(นายรุ่งโรจน์ แสงศาสตรา)

ประธานคณะกรรมการบริษัท

เอกสารแนบ 6 : ข้อมูลอื่นๆ

-   สรุปการเปิดเผยข้อมูลผ่านระบบของตลาดหลักทรัพย์แห่งประเทศไทย ในปี 2559

  --------- ------------- -----------------------------------------------------
  รายการที่   วัน / เวลา     หัวข้อเรื่อง

  1         19 ม.ค. 2559  แจ้งผลการเสนอวาระการประชุมสามัญผู้ถือหุ้นประจำปี 2559
            08:14         และเสนอชื่อบุคคลเพื่อเข้ารับการเลือกตั้งเป็นกรรมการ

  2         25 ม.ค. 2559  สรุปผลการดำเนินงานของบจ.และรวมของบริษัทย่อย ประจำปี (F45-3)
            18:22         

  3         25 ม.ค. 2559  งบการเงินรายปี 2558 (ก่อนตรวจสอบ)
            18:22         

  4         25 ม.ค. 2559  ชี้แจงผลการดำเนินงานสำหรับของปี 2558 สิ้นสุดวันที่ 31 ธันวาคม
            18:23         2558 (ก่อนตรวจสอบ)

  5         25 ม.ค. 2559  แจ้งมติสำคัญของที่ประชุมคณะกรรมการบริษัทฯครั้งที่ 1/2559
            18:24         และจ่ายเงินปันผลประจำปี 2558

  6         26 ม.ค. 2559  แจ้งมติสำคัญของที่ประชุมคณะกรรมการบริษัทฯครั้งที่ 1/2559
            12:33         และจ่ายเงินปันผลประจำปี 2558 (เพิ่มเติม)

  7         17 ก.พ. 2559  งบการเงินรายปี 2558
            19:49         

  8         17 ก.พ. 2559  สรุปผลการดำเนินงานของบจ.และรวมของบริษัทย่อย ประจำปี (F45-3)
            19:50         

  9         17 ก.พ. 2559  แจ้งเปลี่ยนแปลงวันกำหนดรายชื่อผู้ถือหุ้นที่มีสิทธิรับเงินปันผล (Record
            19:50         Date) และวันรวบรวมรายชื่อผู้ถือหุ้นโดยวิธีปิดสมุดทะเบียนพักการโอนหุ้น

  10        17 ก.พ. 2559  แจ้งมติสำคัญของที่ประชุมคณะกรรมการบริษัทฯ ครั้งที่ 2/2559
            19:51         เกี่ยวกับกำหนดการประชุมสามัญผู้ถือหุ้นประจำปี 2559 (ครั้งที่ 1/2559)

  11        24 มี.ค. 2559  การเผยแพร่หนังสือเชิญประชุมสามัญผู้ถือหุ้นประจำปี 2559 (ครั้งที่
            08:43         1/2559) บนเว็บไซต์ของบริษัทฯ

  12        25 เม.ย. 2559 ชี้แจงผลการดำเนินงานและนำส่งงบการเงินไตรมาส 1/2559
            18:11         (ก่อนสอบทาน)

  13        25 เม.ย. 2559 สรุปผลการดำเนินงานของบจ.และรวมของบริษัทย่อย ไตรมาสที่ 1
            18:11         (F45-3)

  14        25 เม.ย. 2559 งบการเงินไตรมาสที่ 1/2559 (ก่อนสอบทาน)
            18:13         

  15        25 เม.ย. 2559 แจ้งมติที่ประชุมคณะกรรมการบริษัทฯครั้งที่ 3/2559
            18:14         ,ประกาศจ่ายเงินปันผล และขยายกำลังการผลิต

  16        25 เม.ย. 2559 แจ้งมติที่ประชุมสามัญผู้ถือหุ้นประจำปี 2559 (ครั้งที่ 1/2559)
            18:15         

  17        04 พ.ค. 2559  แจ้งเปิดเผยรายงานการประชุมสามัญผู้ถือหุ้นประจำปี 2559 (ครั้งที่
            17:02         1/2559)

  18        04 พ.ค. 2559  แจ้งการจดทะเบียนลดทุนจดทะเบียนของบริษัท รายละเอียด
            17:03         

  19        11 พ.ค. 2559  สรุปผลการดำเนินงานของบจ.และรวมของบริษัทย่อย ไตรมาสที่ 1
            17:01         (F45-3)

  20        11 พ.ค. 2559  งบการเงินไตรมาสที่ 1/2559
            17:01         

  21        25 ก.ค. 2559  สรุปผลการดำเนินงานของบจ.และรวมของบริษัทย่อย ไตรมาสที่ 2
            17:00         (F45-3)

  22        25 ก.ค. 2559  ชี้แจงผลการดำเนินงานและนำส่งงบการเงินไตรมาส 2/2559
            17:01         (ก่อนสอบทาน)

  23        25 ก.ค. 2559  งบการเงินไตรมาสที่ 2/2559 (ก่อนสอบทาน)
            17:02         

  24        25 ก.ค. 2559  แจ้งมติสำคัญของที่ประชุมคณะกรรมการบริษัทฯครั้งที่ 4/2559
            17:02         และประกาศจ่ายเงินปันผล

  25        04 ส.ค. 2559  สรุปผลการดำเนินงานของบจ.และรวมของบริษัทย่อย ไตรมาสที่ 2
            17:01         (F45-3)

  26        04 ส.ค. 2559  งบการเงินไตรมาสที่ 2/2559
            17:03         

  27        21 ต.ค. 2559  ขอเชิญผู้ถือหุ้นเสนอระเบียบวาระ AGM ประจำปี 2560
            12:31         ล่วงหน้าและเสนอชื่อบุคคลเพื่อเข้ารับการเลือกตั้งเป็นกรรมการบริษัทฯ

  28        31 ต.ค. 2559  สรุปผลการดำเนินงานของบจ.และรวมของบริษัทย่อย ไตรมาสที่ 3
            17:02         (F45-3)

  29        31 ต.ค. 2559  ชี้แจงผลการดำเนินงานและนำส่งงบการเงินไตรมาส 3/2559
            17:02         (ก่อนสอบทาน)

  30        31 ต.ค. 2559  งบการเงินไตรมาสที่ 3/2559 (ก่อนสอบทาน)
            17:03         

  31        31 ต.ค. 2559  แจ้งมติสำคัญของที่ประชุมคณะกรรมการบริษัทฯครั้งที่ 5/2559
            17:04         และประกาศจ่ายเงินปันผล

  32        09 พ.ย. 2559  สรุปผลการดำเนินงานของบจ.และรวมของบริษัทย่อย ไตรมาสที่ 3
            17:04         (F45-3)

  33        09 พ.ย. 2559  งบการเงินไตรมาสที่ 3/2559
            17:04         
  --------- ------------- -----------------------------------------------------

คณะกรรมการบริษัทฯ มีนโยบายเปิดเผยข้อมูลผ่านระบบของตลาดหลักทรัพย์แห่งประเทศไทย
อย่างสม่ำเสมอภายในกำหนดและตรงเวลา พร้อมทั้งส่งสำเนาเอกสารประกอบ (ถ้ามี) ให้ทาง
กลต.ด้วยทุกครั้ง

ผลการประเมินตนเองของคณะกรรมการแต่ละชุด

-   ผลคะแนนการประเมินผลการปฏิบัติหน้าที่ของกรรมการ

วิธีการประเมิน

1. เพื่อใช้ประเมินการปฏิบัติหน้าที่ของคณะกรรมการทั้งคณะ
หัวข้อที่ใช้ประเมินการทำหน้าที่ของกรรมการ

หมายความถึงการทำหน้าที่ของกรรมการแต่ละคนโดยไม่เจาะจงว่าเป็นกรรมการรายหนึ่งรายใดเพียงรายเดียว

  2. ใช้วิธีการให้คะแนน
  เพื่อให้คณะกรรมการสามารถเปรียบเทียบผลประเมินในแต่ละหัวข้อหรือเปรียบเทียบ

ผลประเมินของแต่ละปีได้

  ------------------------------------------- ------------------ --------- ---------
  หัวข้อประเมิน                                  ผลคะแนนการประเมิน             

                                              ปี 2559             ปี 2558    ปี 2557

  1. โครงสร้างและคุณสมบัติของคณะกรรมการ           94%                94%       92%

  2. บทบาท หน้าที่ และความรับผิดชอบของคณะกรรมการ   95%                91%       92%

  3. การประชุมคณะกรรมการ                       99%                99%       98%

  4. การทำหน้าที่ของกรรมการ                      97%                98%       98%

  5. ความสัมพันธ์กับฝ่ายจัดการ                      96%                95%       96%

  6. การพัฒนาตนเองของกรรมการและการพัฒนาผู้บริหาร   93%                90%       94%

  จำนวนกรรมการ (คน)                           11                 11        9
  ------------------------------------------- ------------------ --------- ---------

-   ผลคะแนนการประเมินผลการปฏิบัติหน้าที่ของคณะกรรมการตรวจสอบ

  ----------------------------------------------- ------------------ --------- ---------
  หัวข้อประเมิน                                      ผลคะแนนการประเมิน             

                                                  ปี 2559             ปี 2558    ปี 2557

  1. โครงสร้างและคุณสมบัติของคณะกรรมการตรวจสอบ        100%               94%       92%

  2. บทบาท หน้าที่                                   97%                97%       96%
  และความรับผิดชอบของคณะกรรมการตรวจสอบ                                           

  3. การประชุมคณะกรรมการตรวจสอบ                    100%               98%       96%

  4. การทำหน้าที่ของคณะกรรมการตรวจสอบ                100%               100%      100%

  5.                                              98%                92%       92%
  การพัฒนาตนเองของกรรมการตรวจสอบและการพัฒนาผู้บริหาร                                

  จำนวนกรรมการ (คน)                               4                  4         3
  ----------------------------------------------- ------------------ --------- ---------

-   ผลคะแนนการประเมินผลการปฏิบัติหน้าที่ของกรรมการชุดย่อย ประจำปี 2559

  ---------------------------------------- -------------------------------- --------------------------------- --------------------------
  หัวข้อประเมิน                               ผลคะแนนการประเมิน                                                   

                                           คณะกรรมการบริหารและกำกับดูแลกิจการ   คณะกรรมการสรรหาและกำหนดค่าตอบแทน   คณะกรรมการบริหารความเสี่ยงฯ

  1. โครงสร้างและคุณสมบัติของ                  82%                              89%                               80%

  2. บทบาท หน้าที่ และความรับผิดชอบ             86%                              90%                               82%

  3. การประชุม                              85%                              98%                               82%

  4. การทำหน้าที่                             82%                              91%                               80%

  5. ความสัมพันธ์กับฝ่ายจัดการ                   86%                              93%                               86%

  6.                                       80%                              85%                               73%
  การพัฒนาตนเองของกรรมการและการพัฒนาผู้บริหาร                                                                      

  จำนวนกรรมการ (คน)                        5                                4                                 5
  ---------------------------------------- -------------------------------- --------------------------------- --------------------------

-   สรุปวาระการประชุมของคณะกรรมการบริษัทในปี 2559

+-------------------------------------------+---+---+---+---+---+---+
| ในการประชุมคณะกรรมการบริษัทฯ รวมทั้งสิ้น 6 ครั้ง มี | # | # | # | # | # | # |
|                                           | 1 | 2 | 3 | 4 | 5 | 6 |
| วาระเพื่อพิจารณา 10 วาระ                     |   |   |   |   |   |   |
+-------------------------------------------+---+---+---+---+---+---+
| 1. ผลการดำเนินงานสำหรับไตรมาส               |  |   |  |  |  |   |
+-------------------------------------------+---+---+---+---+---+---+
| 2. การจ่ายเงินปันผลระหว่างกาล                 |  |   |  |  |  |   |
+-------------------------------------------+---+---+---+---+---+---+
| 3. งบประมาณรายจ่ายลงทุนงวดปี และ ครึ่งปีหลัง     |  |   |   |   |   |   |
| (Revised)                                 |   |   |   |  |   |   |
+-------------------------------------------+---+---+---+---+---+---+
| 4. กำหนดวันประชุมผู้ถือหุ้นและวาระการประชุมประจำปี |   |  |   |   |   |   |
| 2559                                      |   |   |   |   |   |   |
+-------------------------------------------+---+---+---+---+---+---+
| 5. แต่งตั้งผู้สอบบัญชีประจำปี 2559                |   |  |   |   |   |   |
+-------------------------------------------+---+---+---+---+---+---+
| 6. รายงานของคณะกรรมการตรวจสอบ             |   |  |  |  |  |   |
+-------------------------------------------+---+---+---+---+---+---+
| 7.                                        |  |   |   |  |   |   |
| รายงานของคณะกรรมการสรรหาและกำหนดค่าตอบแทน  |   |   |   |   |   |   |
+-------------------------------------------+---+---+---+---+---+---+
| 8. งบประมาณรายจ่ายลงทุนงวดปี 2560 และ        |   |   |   |   |   |  |
| ประมาณการผลการดำเนินงานปี 2560              |   |   |   |   |   |   |
+-------------------------------------------+---+---+---+---+---+---+
| 9.พิจารณาเอกสารการประชุมใหญ่สามัญผู้ถือหุ้นประจำปี  |   |   |  |   |   |   |
+-------------------------------------------+---+---+---+---+---+---+
| 10. พิจารณาอนุมัติการจัดซื้อที่ดิน                  |  |  |  |  |  |  |
+-------------------------------------------+---+---+---+---+---+---+
| วาระเพื่อทราบ 2 วาระ                        |   |   |   |   |   |   |
+-------------------------------------------+---+---+---+---+---+---+
| 1.การเปลี่ยนแปลงการถือหุ้น DCC ของกรรมการ      |  |  |  |  |  |  |
+-------------------------------------------+---+---+---+---+---+---+
| 2.การเปิดสาขาระหว่างงวดไตรมาส               |  |  |  |  |  |  |
+-------------------------------------------+---+---+---+---+---+---+

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2559

+------+---------------+----------------------+-------------+---------+
| ราย  | ชื่อบริษัทผู้จ่าย    | ชื่อผู้สอบบัญชี            | สังกัด        | ค       |
| การที่ |               |                      |             | ่าสอบบัญชี |
|      |               |                      |             |         |
|      |               |                      |             | (บาท)   |
+------+---------------+----------------------+-------------+---------+
| 1    | บมจ.ไดนาสตี้    | นางสาวกัญญาณัฐ         | บจก.แกรนท์   | 1,      |
|      | เซรามิค        | ศรีรัตน์ชัชวาลย์          | ธอนตัน       | 545,000 |
+------+---------------+----------------------+-------------+---------+
| 2    | บมจ.ไทล์ท้อป    | นางสาวกัญญาณัฐ         | บจก.แกรนท์   | 415,000 |
|      | อินดัสตรี้        | ศรีรัตน์ชัชวาลย์          | ธอนตัน       |         |
+------+---------------+----------------------+-------------+---------+
| รวม  |               |                      |             | 1,      |
| ค่าตอ |               |                      |             | 960,000 |
| บแทน |               |                      |             |         |
| จากก |               |                      |             |         |
| ารสอ |               |                      |             |         |
| บบัญชี |               |                      |             |         |
+------+---------------+----------------------+-------------+---------+

ค่าตอบแทนจากการสอบบัญชี (Audit fee)

ค่าบริการอื่น (non-audit fee)

สำหรับค่าบริการอื่น (non-audit fee)
ในรอบปีบัญชีที่ผ่านมาบริษัทและบริษัทย่อยไม่มีการใช้บริการอื่นจากสำนักงานสอบบัญชีที่ผู้สอบบัญชีสังกัด
และจากบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด

ข้อมูลข้างต้น

 ถูกต้องครบถ้วนแล้ว ทั้งนี้
ข้าพเจ้าขอยืนยันว่าไม่มีข้อมูลการให้บริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้าสังกัด
และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
ที่ข้าพเจ้าทราบและไม่มีการเปิดเผยไว้ข้างต้นไม่ถูกต้อง

 ไม่ครบถ้วน กล่าวคือ
........................................................................................................................................

..................................................................................................................................................................................................................................................................................................................................................................

เมื่อปรับปรุงข้อมูลข้างต้น (ถ้ามี) แล้ว
ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้า สังกัดและบุคคลหรือกิจการที่เกี่ยวข้องกับข้าพเจ้า
และสำนักงานสอบบัญชีดังกล่าวที่ถูกต้องครบถ้วน

ลงชื่อ....................................................

(นางสาวกัญญาณัฐ ศรีรัตน์ชัชวาลย์)

สังกัด บริษัท แกรนท์ ธอนตัน จำกัด

ผู้สอบบัญชีของกลุ่ม บริษัท ไดนาสตี้ เซรามิค จำกัด(มหาชน)